CELEX: 32021D1999
Language: sl
Date: 2021-11-15 00:00:00
Title: Izvedbeni sklep Komisije (EU) 2021/1999 z dne 15. novembra 2021 o spremembi Izvedbenega sklepa (EU) 2016/1215 glede imetnika odobritve za dajanje na trg proizvodov, ki vsebujejo gensko spremenjeno sojo FG72, so iz nje sestavljeni ali proizvedeni, in njegovega zastopnika v Uniji (notificirano pod dokumentarno številko C(2021) 8000) (Besedilo v francoskem in nizozemskem jeziku je edino verodostojno) (Besedilo velja za EGP)

17.11.2021   
               
               
                  SL
               
               
                  Uradni list Evropske unije
               
               
                  L 408/6
               
            
         IZVEDBENI SKLEP KOMISIJE (EU) 2021/1999
         z dne 15. novembra 2021
         o spremembi Izvedbenega sklepa (EU) 2016/1215 glede imetnika odobritve za dajanje na trg proizvodov, ki vsebujejo gensko spremenjeno sojo FG72, so iz nje sestavljeni ali proizvedeni, in njegovega zastopnika v Uniji
         
            
               (notificirano pod dokumentarno številko C(2021) 8000)
            
         
         (Besedilo v francoskem in nizozemskem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (1) ter zlasti člena 9(2) in člena 21(2) Uredbe,
         ob upoštevanju naslednjega:
         
                     (1)
                  
                  
                     Družba BASF Agricultural Solutions Seeds US LLC s sedežem v Združenih državah je imetnik odobritve za dajanje na trg proizvodov, ki vsebujejo gensko spremenjeno sojo FG72, so iz nje sestavljeni ali proizvedeni ter ki so odobreni z Izvedbenim sklepom Komisije (EU) 2016/1215 (2). Družbo BASF Agricultural Solutions Seeds US LLC v Uniji zastopa družba BASF SE s sedežem v Nemčiji. Družba BASF Belgium Coordination Center CommV s sedežem v Belgiji je podružnica družbe BASF SE.
                  
               
                     (2)
                  
                  
                     Družba BASF Belgium Coordination Center CommV je z dopisom z dne 26. aprila 2021 Komisijo obvestila, da je družba BASF Agricultural Solutions Seeds US LLC svojo pravico in obveznosti v zvezi z odobritvijo za dajanje na trg soje z dogodkom FG72 od 2. junija 2020 prenesla na družbo Syngenta Crop Protection AG s sedežem v Švici, ki jo v Uniji zastopa Syngenta Crop Protection NV/SA s sedežem v Belgiji.
                  
               
                     (3)
                  
                  
                     Družba Syngenta Crop Protection NV/SA je z dopisom z dne 27. aprila 2021 Komisijo obvestila, da družba Syngenta Crop Protection AG soglaša s tem prenosom.
                  
               
                     (4)
                  
                  
                     Zahtevane spremembe so povsem upravne narave in zato ne pomenijo nove ocene zadevnih proizvodov.
                  
               
                     (5)
                  
                  
                     Izvedbeni sklep (EU) 2016/1215 bi bilo zato treba ustrezno spremeniti.
                  
               
                     (6)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Spremembe Izvedbenega sklepa (EU) 2016/1215
            Izvedbeni sklep (EU) 2016/1215 se spremeni:
            
                        (1)
                     
                     
                        člen 6 se nadomesti z naslednjim:
                        
                           „Člen 6
                           Imetnik odobritve
                           Imetnik odobritve je družba Syngenta Crop Protection AG, Švica, ki jo v Uniji zastopa družba Syngenta Crop Protection NV/SA, Belgija.“;
                        
                     
                  
                        (2)
                     
                     
                        člen 8 se nadomesti z naslednjim:
                        
                           „Člen 8
                           Naslovnik
                           Ta sklep je naslovljen na družbo Syngenta Crop Protection AG, Rosentalstrasse 67, CH-4058 Basel, Švica, ki jo v Uniji zastopa družba Syngenta Crop Protection NV/SA, Avenue Louise, 489, 1050 Bruselj, Belgija.“;
                        
                     
                  
                        (3)
                     
                     
                        v Prilogi se točka (a) nadomesti z naslednjim:
                        
                                    „(a)
                                 
                                 
                                    
                                       Vlagatelj in imetnik odobritve
                                    
                                    
                                                Ime: Syngenta Crop Protection AG
                                             
                                          
                                                Naslov: Rosentalstrasse 67, CH 4058 Basel, Švica,
                                             
                                          
                                                v Uniji jo zastopa družba Syngenta Crop Protection NV/SA, Avenue Louise 489, 1050 Bruselj, Belgija.“.
                                             
                                          
                              
                  
         
            Člen 2
            Naslovnik
            Ta sklep je naslovljen na družbo Syngenta Crop Protection AG, Rosentalstrasse 67, CH-4058 Basel, Švica, ki jo v Uniji zastopa družba Syngenta Crop Protection NV/SA, Avenue Louise, 489, 1050 Bruselj, Belgija.
         
         
            V Bruslju, 15. novembra 2021
            
               
                  Za Komisijo
               
               Stela KIRIAKIDES
               
                  članica Komisije
               
            
         
         
            (1)  UL L 268, 18.10.2003, str. 1.
         
            (2)  Izvedbeni sklep Komisije (EU) 2016/1215 z dne 22. julija 2016 o odobritvi dajanja na trg proizvodov, ki vsebujejo gensko spremenjeno sojo FG72 (MST-FGØ72-2), so iz nje sestavljeni ali proizvedeni, v skladu z Uredbo (ES) št. 1829/2003 Evropskega parlamenta in Sveta (UL L 199, 26.7.2016, str. 16).